|  |  |
| --- | --- |
|  | EEA+Grants+-+JPG |

Támogatási szerződés

**EGT Finanszírozási Mechanizmus 2009-2014**

**HU08 Ösztöndíj Program**

**1. sz. pályázati forduló – M2**

**Hallgatói szakmai gyakorlat**

Szerződésszám: [xxx]

|  |  |  |
| --- | --- | --- |
| amelyet egyrészről a(z) | **Intézmény neve** | |
|  | Hivatalos jogi forma: |  |
|  | Nyilvántartási szám: |  |
|  | Székhely: |  |
|  | Levelezési cím: |  |
|  | Adószám: |  |
|  | a továbbiakban **Támogató**, amelyet a támogatási szerződés aláírása szempontjából képvisel: | |
|  | Képviselő: |  |
| másrészről | Név: | |
|  | Születési hely, idő |  |
|  | Kar, képzési évfolyam, szak |  |
|  | Tanulmányi azonosító kód |  |
|  | Cím: |  |
|  | **E-mail:** |  |
|  | Adóazonosító jele: |  |
|  | Számlavezető bank neve: |  |
|  | Számlavezető bankfiók címe: |  |
|  | Számlatulajdonos neve: |  |
|  | Bankszámla száma: | **🞏 Deviza 🞏 Forint** |
|  | IBAN kód  (ha a kifizetéshez szükséges) |  |
|  | a továbbiakban: **Ösztöndíjas** |  |

kötöttek, az alábbi feltételekkel.

A felek megállapodtak az alábbi **Különös** **Feltételekben**, valamint **Mellékletekben**.

1. **A támogatás célja**
   1. A **Támogató** az EGT Finanszírozási Mechanizmus 2009-2014 pénzügyi támogatását nyújtja **Ösztöndíjasnak**, melynek célja, hogy szakmai gyakorlaton vegyen részt az EGT Alap ösztöndíj program keretében.
   2. **Ösztöndíjas** a jelen szerződésben foglalt feltételekkel elfogadja a támogatást, és vállalja az I. sz. mellékeltben rögzített szakmai gyakorlat végrehajtását saját felelősségére.
   3. **Ösztöndíjas** kijelenti, hogy jelen szerződés tárgyát és feltételeit megértette és elfogadta. A szerződéshez kapcsolódó bármilyen módosítás vagy kiegészítés kizárólag írásban tehető.
2. **A szerződés időtartama**
   1. A szakmai gyakorlat időpontja – módosítás esetén is – a 2014. augusztus 1. – 2016. szeptember 30. közötti időszakra kell, hogy essen.
3. **A szakmai gyakorlat finanszírozása**
   1. **Támogató** vállalja, hogy **Ösztöndíjas** számára – a Program Operátorral kötött szerződése alapján – külföldi szakmai gyakorlatához összesen ……….**euró** támogatást nyújt, amely .......... euró EGT és ................ euró intézményi támogatásból áll.
   2. **Ösztöndíjas** tudomásul veszi, hogy a támogatás a ténylegesen felmerülő költségeket nem feltétlenül fedezi teljes egészében.
   3. **Ösztöndíjas** **Támogató** intézményben a ..../....-.s tanévben beiratkozik, az intézménnyel szembeni esetleges fizetési kötelezettségeinek eleget tesz. Támogató folyósítja az **Ösztöndíjas** számára mindazokat az anyagi juttatásokat, amelyek **Ösztöndíjas**t az adott tanévben megilletik.
   4. **Ösztöndíjas** a fogadó intézménybe történő megérkezését követő 15 napon belül köteles a Támogatót a megérkezés tényéről és szálláscíméről (illetve ennek változásairól) írásban értesíteni.
   5. Egy hónap alatt 30 napot értünk. Ha az utolsó mobilitási hónap kevesebb, mint 30 nap, akkor az utolsó hónap esetében a matematikai kerekítés szabályai szerint negyedhónapos egységekben történik a támogatás végső összegének a meghatározása.
   6. **Ösztöndíjasnak** a mobilitási időtartam meghosszabbítására vonatkozó kérelmét a 2.1-es cikkben meghatározott időtartamon belül kell kérvényeznie. Ha **Támogató** a mobilitási időtartam meghosszabbításához hozzájárul, a Szerződést ennek megfelelően módosítani kell.
4. **Folyósítási feltételek**
   1. A szerződés hatályba lépésétől számított 45 napon belül **Támogató** **…. eurót** átutal **Ösztöndíjas** részére, mely a maximális teljes támogatási összeg 80 vagy 100 %-a.
   2. Ha a 4.1 pont alapján átutalt összeg kevesebb, mint a támogatás 100%-a, akkor az **Ösztöndíjas** által benyújtott záróbeszámoló a támogatás egyenlegének rendezésére vonatkozó kérelem is egyben. **Támogatónak** a záróbeszámoló elfogadását követően 45 napja van a támogatás egyenlegének rendezésére.
   3. **Ösztöndíjas** tudomásul veszi, hogy amennyiben a Miniszterelnökség az EGT Finanszírozási Mechanizmus 2009-2014 Ösztöndíj program finanszírozásához szükséges összeget a program megkezdéséig nem bocsátja **Támogató** rendelkezésére, illetve a támogatás megelőlegezéséhez **Támogatónak** nem áll rendelkezésére elegendő forrás, **Támogató** a támogatást csak az említett összeg megérkezése után utalja át **Ösztöndíjas** bankszámlájára.
5. **Beszámolási kötelezettség**

5.1 **Ösztöndíjas** az alábbi beszámolókat köteles **Támogatóhoz** eljuttatni:

1. Hallgatói záróbeszámoló on-line kitöltve (<http://limesurvey.tpf.hu/index.php/668487/lang-hu>). A kinyomtatott, eredeti aláírással ellátott beszámolót el kell jutattni **Támogató**hoz.
2. fogadó intézmény igazolása a kinttartózkodásról

Beküldési határidő : a visszautazást követő 15 napon belül

5.2 **Támogató** fenntartja magának a jogot, hogy más információs technológiák igénybevételét kérje **Ösztöndíjas**tól a beszámoló benyújtása érdekében.

5.3. **Ösztöndíjas** tudomásul veszi, hogy amennyiben a 5.1. pontban foglaltakat határidőre nem teljesíti, ezzel kinyilvánítja, hogy a részére még át nem utalt támogatásról lemond, illetve **Támogató** bankszámlájára 30 napon belül visszafizeti a teljes támogatást. Az elszámolás és visszafizetés minden esetben euróban történik. A visszafizetendő összeget minden esetben **Támogató** határozza meg.

1. **Irányadó jog és bírósági illetékesség**

6.1. A jelen szerződésben nem szabályozott kérdésekben a Ptk. előírásai az irányadóak.

6.2. Ha a jelen szerződéssel kapcsolatos bármilyen vitás kérdés esetén nem lehetséges a szerződő felek kétoldalú megegyezése, kizárólag a **Támogató** székhelye szerint területileg illetékes bíróság jogosult a döntéshozatalra.

**7. Általános és zárórendelkezések**

7.1 **Ösztöndíjas** a jelen szerződés aláírásával igazolja, hogy az EGT Finanszírozási Mechanizmus 2009-2014 által nyújtott mobilitási támogatást elfogadja.

7.2 **Ösztöndíjas** az utazással és külföldi tartózkodással kapcsolatos teendőit (utazás, szállás, vízum stb.) önállóan intézi és fizeti.

7.3 **Ösztöndíjas** a támogatást kizárólag a jelen szerződés részét képező Képzési Megállapodásban leírtak teljesítése érdekében használja fel.

7.4 Amennyiben **Ösztöndíjas** nem teljesíti a jelen szerződésből fakadó lényeges kötelezettségeit (Képzési Megállapodásban szerinti feladatok ellátása, beszámolási kötelezettség), a **Támogató** 8 napos határidővel elállhat a Szerződéstől. Amennyiben **Ösztöndíjas** részben tesz eleget az előírt kötelezettségeknek, **Támogató** felmondhatja a szerződést. A Szerződés felmondása esetén **Ösztöndíjas** 15 napon belül köteles a **Támogató** döntésétől függően az előlegként átutalt összeg részét vagy egészét a **Támogatónak** visszafizetni.

7.5 Amennyiben az **Ösztöndíjas** a szerződést annak lejárata előtt felmondja, köteles a részére már kifizetett támogatási összeget teljes egészében visszafizetni. Amennyiben az **Ösztöndíjas** a szerződést *vis major* eset miatt mondja fel, jogosult a támogatási összeg azon részére, amely a felmondás napjáig megillette. V*is major* minden olyan, a felek hatáskörén kívül eső, előre nem látható kivételes körülmény vagy esemény, amely nem a részükről jelentkező hiba vagy mulasztás eredményeképpen következik be. A támogatás további hányadának megfelelő összeget az **Ösztöndíjas** köteles visszafizetni.

7.6. **Támogató** jogában áll **Ösztöndíjast** hazarendelni és az ösztöndíjat részben vagy egészben visszakérni, amennyiben **Ösztöndíjas** külföldi tartózkodása alatt súlyosan megsérti a fogadó ország törvényeit vagy az intézmény (írott vagy íratlan) szabályait, viselkedési normáit, házirendjét és a fogadó intézmény erről értesítést küld a **Támogatónak**.

7.7 **Ösztöndíjas** viseli a külföldi tartózkodásból eredő baleseti, betegségi, személyi és vagyoni károkat, mindezt a Támogatóra vagy a programban részt vevő egyéb intézményekre nem háríthatja át. **Ösztöndíjas** kijelenti, hogy a kinttartózkodás teljes időtartamára megfelelő biztosítással rendelkezik, ha szükséges, kiegészítő biztosítás megkötéséről kiutazása előtt intézkedik. Ettől csak abban az esetben térhet el, ha a fogadó országban kötelezően vagy előnyösebb feltételekkel tud szerződést kötni.

7.8 A jelen szerződést vagy mellékleteit érintő bármely módosításról a felek írásban kötelesek megállapodni. Az így létrejövő utólagos szerződésmódosítást csatolni kell az eredeti szerződéshez.

Jelen szerződés azon a napon lép hatályba, amikor a Felek közül az utolsó aláírta.

A következő mellékletek a szerződés szerves részét képezik:

I. sz. melléklet **Általános feltételek**

II. sz. melléklet **Képzési Megállapodás és Minőségvállalási Nyilatkozat** az EGT Ösztöndíj program keretében megvalósuló hallgatói szakmai gyakorlatokhoz

III. sz. melléklet **Erasmus Student Charter**,amely dokumentumban foglalt információk és feltételek az EGT Alap ösztöndíjasaira is vonatkozik – letölthető: [www.tka.hu](http://www.tka.hu) » [Pályázatok](http://www.tpf.hu/pages/content/index.php?page_id=8) » EGT Alap » Támogatott pályázóknak

Felek a szerződést és a mellékleteket elolvasták, közösen értelmezték, egymás jogait és kötelezettségeit tudomásul vették.

Készült 2 db eredeti, egymásal teljesen megegyező példányban.

|  |  |  |
| --- | --- | --- |
|  |  |  |
| Támogató képviseletében |  | Ösztöndíjas |
| Név: |  | Név: |
| Beosztás: |  |  |
|  |  |  |
| Kelt: ............................................................... |  | Kelt: ............................................................... |
| P.H. |  |  |

**I. sz. Melléklet**

**Általános Feltételek**

**1. CIKK - FELELŐSSÉG**

Mindegyik szerződő félnek a másik felet tehermentesíteni kell a jelen szerződés teljesítése során saját maga, vagy dolgozója által elszenvedett kárral kapcsolatos polgári jogi kártérítési felelősség alól, feltéve, hogy az ilyen károkozás nem a másik fél, vagy annak munkatársa súlyos és szándékos mulasztásából ered.

A Tempus Közalapítvány, a Miniszterelnökség, a Finanszírozási Mechanizmus Iroda vagy azok személyzete, munkatársai semmilyen körülmények között és semminemű indok alapján nem vonható felelősségre a szerződés hatálya alatt felmerülő, a szakmai gyakorlat végrehajtása során előidézett károk kapcsán. Ennek következtében a Tempus Közalapítvány, a Finanszírozási Mechanizmus Iroda nem teljesít semminemű olyan kártérítési vagy kártalanítási igényt, amely ilyen követelésből fakad.

**2. Cikk – Adatvédelem**

**Ösztöndíjas** a szerződésben foglaltak teljesítése céljából aláírásával hozzájárul, hogy **Támogató** és a Tempus Közalapítvány a személyes adatait a szerződésben meghatározottak szerint kezelje. Minden a szerződésben foglalt személyes adatot az 45/2001/EK Rendelete a személyek védelméről, különös tekintettel a Közösség intézményeinek és testületeinek személyes adatkezelésére, valamint ezen adatok szabad mozgására vonatkozó szabályok figyelembe vételével kell kezelni. A kezelt adatok köre minden olyan adatra kiterjed, amelyet **Ösztöndíjas** a pályázati dokumentációban, a támogatási szerződésben, valamint annak mellékleteiben **Támogató** rendelkezésére bocsát, illetve mindazokra az adatokra, amelyeket **Ösztöndíjas** a projekt életciklusa alatt **Támogató** számára megküld.

Az adatkezelés célja a kapcsolattartás; a projekt életciklusának nyomonkövetése, pénzügyi és szakmai monitoringja; a program eredményeinek disszeminációja; **Támogató** és a Tempus Közalapítvány beszámolási kötelezettségeinek teljesítéséhez szükséges jelentések és statisztikák elkészítése; információs anyagok készítése; kutatások, felmérések végzése.

Az adatkezelés időtartama a Tempus Közalapítvánnyal kötött főszerződésében, illetve a belső szabályzataiban foglalt ideig tart.

Az adatokhoz hozzáférhetnek az adatbevitelt végzők; a **Támogató,** Tempus Közalapítvány, Miniszterelnökség és Finanszírozási Mechanizmus Iroda illetékes munkatársai; a bírálati és monitoring folyamat szereplői; az ellenőrzésre jogosult és felügyeleti szervek; valamint a program megvalósulását és hatásait elemző **Támogató** vagy a Tempus Közalapítvány, Miniszterelnökség és Finanszírozási Mechanizmus Iroda által megbízott szakértők és kutatók.

**Támogató** **Ösztöndíjas** személyes adatait védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. **Támogató** a személyes adatok technikai védelmének biztosítása érdekében külön védelmi intézkedéseket tesz, ha a személyes adatok továbbítása hálózaton vagy egyéb informatikai eszköz útján történik.

**Ösztöndíjas** írásban kérelmezheti, hogy személyes adataihoz hozzáférhessen, azokat javíthassa, amennyiben pontatlanok vagy hiányosak. A személyes adatok kezelésével kapcsolatban **Ösztöndíjas Támogatóhoz** és a Tempus Közalapítványhozfordulhat. **Ösztöndíjas** panasszal élhet személyes adatainak kezelésével kapcsolatban Magyarországon a Nemzeti Adatvédelmi és Információbiztonsági Hivatalánál (<http://www.naih.hu/>), illetve az Európai Adatvédelmi Biztosnál.

**3. Cikk - ELLENŐRZÉSEK ÉS PÉNZÜGYI ÁTVILÁGÍTÁSOK**

A szerződő felek vállalják, hogy a Tempus Közalapítvány, Miniszterelnökség és Finanszírozási Mechanizmus Iroda vagy az általuk meghatalmazott bármely külső személy kérésére részletes információt szolgáltatnak, amely annak megállapításához szükséges, hogy a hallgatói szakmai gyakorlatot, illetve a szerződés rendelkezéseit megfelelően hajtják-e végre.